Lav et referat af nedenstående tekst:

Tekst:
For 39 år siden var der 32 trykkerier alene i Aalborg. Nu findes der blot tre trykkerier overhovedet, nord for Limfjorden. Derfor ligner det udefra set måske mere katten i sækken end godt købmandskab, når Frits og Christian Danielsen for nylig købte sit andet trykkeri i Nordjylland. -	Det skal ikke være nogen hemmelighed, at nogen nok ikke synes vi er de klogeste, siger Frits Danielsen, der sammen med sønnen har købt Sal i Frederikshavn. I forvejen stod familien bag Basis-Tryk & Skilte i Dronninglund. -	Vi har været omstillingsparate. Jeg kommer lige fra Brønderslev med et skilt på 16 gange 20 meter. Det lavede vi ikke for 15-20 år siden, lyder forklaringen fra Frits Danielsen. For siden Frits i 1983 åbnede Basis Tryk, er det gået én vej med den grafiske branche. - Så vi er sku så naive, siger Frits Danielsen med et glimt i øjet. Han har nu også lidt at have det gode humør i, for her i en valgtid har de haft ekstra travl med at lave valgplakater til diverse kandidater. Så med udvidelsen af virksomheden tror Frits Danielsen på, at hans bogtrykkervirksomhed har en fremtid Men det er nu ikke fordi det er Mads Skjern, der vil udkonkurrere konkurrent i Damernes Magasin. Baggrunden er mere betænksom end konkurrencedrevet, siger Frits Danielsen. Ejerskiftet skyldes nemlig en tumor i hjernen til Niels Broberg, den nuværende ejer af SAL Tryk. - Hvornår kommer jeg over denne sygdom? Det ved ingen, og derfor giver det god mening, at vi nu sælger virksomheden til Basis-Tryk & Skilte, siger Niels Broberg til Kanal Frederikshavn. -	Det er jo en familievirksomhed, og det bliver det ved med at være, siger Frits Danielsen, der på trods af af opkøbet, understreger at både Niels Brobergs kone og resten af de ansatte bliver i butikken. Men er du ikke bange for du lige har købt en kat i sækken i en uddøende branche? -	Næ, for for ud fra devisen om, at vi er blevet færre, er der faktisk en del at lave. Nu øges mængden, og så håber vi på det kan give noget synergieffekt. Og jeg kan jo godt lide faget, siger indehaveren af nu to tredjedele af trykkerierne nord for Limfjorden.

Referat:
Frits Danielsen fra Dronninglund er en glad mand. For fra 1. november kan han nemlig kalde sig ejer af hele to bogtrykkerier